עתירה: "בנקים ברעננה חוסמים חשבונות של עולים מצרפת" - מיינט רעננה - חדשות רעננה
07 דצמבר 2019 / 13:54
עתירה: "בנקים ברעננה חוסמים חשבונות של עולים מצרפת"
זאת עד שיציגו לבנקים תצהיר מרואה חשבון או עו"ד במדינת המוצא לפיו חשבונם בישראל מדווח לרשויות במדינה שממנה הגיעו. העתירה הוגשה על ידי חברת אן.סי נאטקו שמגוללת מסכת של ביורוקרטיה אותם נאלצים לעבור העולים מצרפת
עתירה מינהלית הוגשה השבוע לבית המשפט המחוזי בירושלים נגד המפקחת על הבנקים ו-16 בנקים, בהם גם ברעננה.
את העתירה הגישה חברת אן.סי נאטקו, העוסקת בייעוץ בענייני מסים והלבנת הון לעולים חדשים, רובם מצרפת. בעתירה נטען כי מאז שנכנסו תקנות המס החדשות לתוקף בפברואר השנה, כל בנק פועל כראות עיניו, ולעיתים אף חוסם חשבונות של עולים מצרפת עד שיציגו לו תצהיר מרואה חשבון או עו"ד במדינת המוצא לפיו חשבונם בישראל מדווח לרשויות במדינה שממנה הגיעו.
לטענת מנכ"ל אן.סי נאטקו, רו"ח נתנאל כהן, מאז נכנסו התקנות לתוקף חלק מהלקוחות נתקלים באטימות, בטרטור ביורקרטי ובעיקר, חלק מ"הבנקים חוסמים את חשבונות הבנק של הלקוחות לפי ראות עיניהם".
לטענת כהן, על אף שדרישה זו אינה עונה לתקנות הדיווח של מס הכנסה, הבנק החליט לפעול ללא כל סמכות כ"זרוע ארוכה של רשויות המס הזרות".
מבנק ישראל נמסר: "נתייחס לעתירה כשנקבל אותה".